Мова занадта аўтарская, часам узнікае сумненьне - ці беларуская гэта? Занадта шмат не толькі словаў-новатвораў, аб якія ўвесь час спатыкаешся, але і апісальна-пейзажнай манатоннасьці, вельмі мала дзей і падзей у вершах, адкрыцьцяў, свежых думак і нечаканых паваротаў. Гэта катастрафічна звужае кола патэнцыйных чытачоў, але спадзяюся, што знойдуцца і аматары такіх арыгінальных, прыцьмянлівых паэтычных экзэрсісаў.